02004D0842 — ET — 18.06.2021 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 1. detsember 2004, rakenduseeskirjade kohta, mille alusel liikmesriigid võivad lubada turule viia nende sortide seemneid, mille kohta on esitatud taotlus riiklikku põllumajandustaimesortide või köögiviljasortide kataloogi kandmiseks (teatavaks tehtud numbri K(2004) 4493 all) (EMPs kohaldatav tekst) (2004/842/EÜ) (ELT L 362 9.12.2004, lk 21)

Muudetud:









▼B

KOMISJONI OTSUS,

1. detsember 2004,

rakenduseeskirjade kohta, mille alusel liikmesriigid võivad lubada turule viia nende sortide seemneid, mille kohta on esitatud taotlus riiklikku põllumajandustaimesortide või köögiviljasortide kataloogi kandmiseks

(teatavaks tehtud numbri K(2004) 4493 all)

(EMPs kohaldatav tekst)

(2004/842/EÜ)







I PEATÜKK

Üldsäte

Artikkel 1

Sisu

Käesoleva direktiivi eesmärk on sätestada eeskirjad, mille kohaselt liikmesriik võib anda loa turule viia:

a) põllumajandustaimesortide seemneid, mille kohta direktiivi 2002/53/EÜ artikli 1 lõike 2 sätete kohaselt on esitatud taotlus kõnealuse liikmesriigi riiklikku kataloogi kandmiseks, järgides käesoleva otsuse II peatükis sätestatut, või

b) köögiviljasortide seemneid, mille kohta direktiivi 2002/55/EÜ artikli 3 lõike 3 sätete kohaselt on vähemalt ühes liikmesriigis esitatud taotlus riiklikku kataloogi kandmiseks ja mille kohta on esitatud tehnilised eriandmed, järgides käesoleva otsuse III peatükis sätestatut.







II PEATÜKK

Põllumajandustaimesordid

Artikkel 2

Lubamine

1. Direktiividega 66/401/EMÜ, 66/402/EMÜ, 2002/54/EÜ, 2002/56/EÜ ja 2002/57/EÜ hõlmatud põllumajandustaimesortide puhul võivad liikmesriigid oma territooriumil asuvatel tootjatel lubada turule viia nende sortide seemneid, mille kohta kõnealusele liikmesriigile on esitatud taotlus põllumajandustaimesortide riiklikku kataloogi (edaspidi “riiklik kataloog”) kandmiseks, järgides käesoleva otsuse artiklites 3–18 sätestatut.

2. Liikmesriigid tagavad, et kui luba on vastavalt käesolevale otsusele antud, vastab müügiloa omanik kõigile kõnealuse loa puhul kehtestatud tingimustele või piirangutele.

Artikkel 3

Kohaldamine

1. Luba võib taotleda isik, kes on esitanud nõuetekohase taotluse asjaomase sordi kandmiseks kõnealuse liikmesriigi kataloogi (edaspidi “taotleja”, sealhulgas ka taotluse esitanud isiku esindaja, tingimusel et esindaja on selleks ametlikult volitatud).

2. Taotleja esitab järgmise teabe: a) kavandatud testid ja katsed; b) liikmesriik (-riigid), kus need testid ja katsed tehakse; c) sordi kirjeldus; d) sordi säilitamine.

Artikkel 4

Eesmärk

Luba antakse üksnes testidele ja katsetele, mida tehakse põllumajandusettevõtetes sortide viljelemise või kasutamisega seotud teabe saamiseks.

Artikkel 5

Tehnilised tingimused

1. Söödakultuuride seeme peab vastama järgmistele direktiivi 66/401/EMÜ I ja II lisas sätestatud tingimustele: a) sertifitseeritud seeme (kõik liigid, v.a Pisum sativum ja Vicia faba); või b) “teise põlvkonna sertifitseeritud seeme” (Pisum sativum, Vicia faba).

2. Teraviljaseeme peab vastama järgmistele direktiivi 66/402/EMÜ I ja II lisas sätestatud tingimustele: a) sertifitseeritud seeme (Phalaris canariensis, v.a ristandid; Secale cereale, Sorghum bicolor, Sorghum sudanense, Zea mays ja Avena sativa ristandid, Hordeum vulgare, Oryza sativa, Triticum aestivum, Triticum durum, Triticum spelta ja x Triticosecale muud kui isetolmlevad sordid); või b) “teise põlvkonna sertifitseeritud seeme” (Avena sativa, Hordeum vulgare, Oryza sativa, Triticum aestivum, Triticum durum, Triticum spelta ja x Triticosecale isetolmlevad sordid, v.a kõigi liikide ristandid).

3. Suhkrupeedi seeme peab vastama direktiivi 2002/54/EÜ I lisas sertifitseeritud seemne jaoks sätestatud tingimustele.

4. Seemnekartul peab vastama direktiivi 2002/56/EMÜ I ja II lisas sertifitseeritud seemnekartuli jaoks sätestatud tingimustele.

5. Õli- ja kiudtaimede seeme peab vastama järgmistele direktiivi 2002/57/EMÜ I ja II lisas sätestatud tingimustele: a) sertifitseeritud seeme (kõik liigid, v.a Linum usitatissimum); b) “teise ja kolmanda põlvkonna sertifitseeritud seeme” (Linum usitatissimum).

Artikkel 6

Katsed

1. Kontrollida tuleb vastavust kõigile artiklis 5 osutatud tingimustele: a) seemnekartuli puhul ametlike katsetega; b) teistel juhtudel ametlike katsetega või ametliku järelevalve all tehtud katsetega.

2. Sordiehtsuse ja -puhtuse tingimustele vastavuse kontrollimiseks kasutatakse taotleja esitatud sordikirjeldust või vajaduse korral ajutist sordikirjeldust, mis põhineb direktiivi 2002/53/EÜ artiklis 7 sätestatud sordi eristatavuse, püsivuse ja ühtlikkuse ametliku kontrolli tulemustel.

3. Kontrollimine toimub kooskõlas olemasolevate kaasaegsete rahvusvaheliste meetoditega.

4. Valimid katsete tegemiseks võetakse ametlikult või ametliku järelevalve all või seemnekartuli puhul ametlikult vastavalt asjakohastele meetoditele.

5. Valimid võetakse homogeensetest partiidest.

6. Partii maksimummass ja proovi miinimummass on esitatud: a) söödakultuurid: direktiivi 66/401/EMÜ III lisas; b) teravili: direktiivi 66/402/EMÜ III lisas; c) suhkrupeet: direktiivi 2002/54/EÜ II lisas; d) õli- ja kiutaimed: direktiivi 2002/57/EÜ III lisas.

Artikkel 7

Kogused

Iga sordi puhul lubatud kogused ei või ületada järgmisi protsente samade liikide seemnest, mida kasutatakse aastas liikmesriigis (-riikides), mille jaoks seeme on ette nähtud:

a) kõva nisu puhul 0,05 %;

b) põldherne, põldoa, kaera, odra ja nisu puhul 0,3 %;

c) kõigil muudel juhtudel 0,1 %.

Kui nendest kogustest siiski ei piisa, et külvata täis 10 ha liikmesriigis, mille jaoks seeme on ette nähtud, lubatakse kõnealuse maa-ala täiskülvamiseks vajalikke koguseid.

Artikkel 8

Pakendamine ja pitseerimine

Seemet võib turustada üksnes suletud sulguritega pakendites või konteinerites. Seemne pakendid ja konteinerid suletakse ametlikult või ametliku järelevalve all nii, et neid ei oleks võimalik avada pitseerimissüsteemi rikkumata või artikliga 9 ettenähtud ametlikule etiketile või pakendile avamisjälgi jätmata. Pitseerimise kindlustamiseks peab pitseerimisel kasutama vähemalt ametlikku etiketti või ametlikku pitserit.

Seemnekartuli pakendid peavad olema uued ja konteinerid puhastatud.

Artikkel 9

Märgistamine

1. Seemnepakenditel peab olema ametlik etikett ühes ühenduse ametlikus keeles.

2. Lõikes 1 sätestatud etikett sisaldab järgmist teavet: a) sertifitseerimisasutus ja liikmesriik või nende lühendid; ▼M1 aa) ametlikult määratud seerianumber; ▼B b) partii viitenumber; c) pitseerimise kuu ja aasta; d) liigid; e) liigi nimi, mille all seemet turustatakse (sordiaretaja viide, kavandatav või heakskiidetud nimi) ning sordi katalogiseerimistaotluse ametlik number, kui on; f) märkus “sort ei ole veel ametlikult katalogiseeritud”; g) märkus “ainult testideks ja katseteks”; h) vajaduse korral märkus “geneetiliselt muundatud teisend”; i) suurus (ainult seemnekartuli puhul); j) deklareeritud neto- või brutomass või deklareeritud puhaste seemnete või vajaduse korral seemnete kogumite arv; k) kaalu märkimise ning granuleeritud pestitsiidide, puhtimisainete või muude tahkete lisandite kasutamise korral lisandi laad ning samuti ligikaudne puhaste seemnete või vajaduse korral seemnete kogumite massi ja kogumassi suhe.

3. Lõikes 1 sätestatud etikett on oranž.

Artikkel 10

Keemiline töötlemine

Mis tahes keemilist töötlemist tuleb märkida kas artiklis 9 sätestatud ametlikul etiketil või tarnija etiketil ja pakendil või pakendis või konteineril.

Artikkel 11

Kehtivusaeg

Ilma et see piiraks artiklite 13 ja 14 kohaldamist, kehtib käesoleva otsuse sätete kohaselt antud luba maksimaalselt üks aasta, ning seda pikendatakse vastavalt artiklile 12.

Artikkel 12

Lubade kehtivuse pikendamine

1. Ilma et see piiraks artiklite 13 ja 14 kohaldamist, pikendatakse artiklis 2 osutatud lubade kehtivust ühe aasta pikkuste ajavahemike kaupa.

2. Taotlusele tuleb lisada järgmised dokumendid: a) viide algsele loale, b) mis tahes olemasolev teave, mis täiendab juba esitatud teavet ametliku loa saanud sordi kirjelduse, säilitamise ja/või viljelemise või kasutamise kohta, c) tõendavad dokumendid, et asjaomase sordi hindamine kataloogi kandmiseks alles kestab, kui need pole liikmesriigile teisiti kättesaadavad.

Artikkel 13

Kehtivuse lõpetamine

Load kaotavad kehtivuse riiklikku kataloogi kandmise taotluse tagasivõtmise või tagasilükkamisega või sordi kataloogi kandmisega.

Artikkel 14

Kaitsemeetmed

Olenemata artikli 2 alusel antud loast, võib liikmesriik keelata sordi kasutamise oma territooriumil või selle osal või sätestada punktis c esitatud juhtudel sordi viljelemiseks asjakohased tingimused, mis on kooskõlas niisuguse viljelemise tulemusel saadud toodete kasutamise tingimustega:

a) kui on tehtud kindlaks, et asjaomase sordi viljelemine võib taimetervise seisukohast kahjustada teiste sortide või liikide viljelemist, või

b) kui taotluse esitanud liikmesriigis läbiviidud ametlikud kasvatuskatsed näitavad, et asjaomase sordi katsetulemused ei vasta asjaomase liikmesriigi territooriumi üheski osas mõne asjaomase liikmesriigi territooriumil heakskiidetud võrreldava sordi katsetulemustele, või kui on selge, et asjaomane sort ei sobi kas oma tüübi või küpsusastme tõttu kasvatamiseks asjaomase liikmesriigi territooriumi üheski osas, või

c) kui on mõjuvad põhjused oletada, et sort kujutab endast ohtu inimeste tervisele või keskkonnale.

Artikkel 15

Aruandluskohustused

1. Loa andnud liikmesriik võib loa omanikult nõuda aruandeid: a) testide ja katsete tulemuste kohta, mida tehakse põllumajandusettevõtetes sortide viljelemise või kasutamisega seotud teabe saamiseks; b) loa kehtivuse ajal turule viidud seemne koguse kohta selles liikmesriigis, mille jaoks seeme oli ette nähtud.

2. Lõike 1 punktis b esitatud teave on konfidentsiaalne.

Artikkel 16

Säilitamise kontroll

Loa andnud liikmesriik võib kontrollida sordi säilitamist.

Kui sorti säilitatakse muus liikmesriigis kui see, kus luba anti, abistavad asjaomased liikmesriigid üksteist kontrollidega seotud haldusküsimustes.

Liikmesriik võib lubada kolmandas riigis säilitamist tingimusel, et direktiivi 2002/53/EÜ artikli 22 lõike 1 punkti b alusel on otsustatud, et säilitamise tavade kontrollid annavad sama tagatise kui liikmesriikide tehtud kontrollid.

Artikkel 17

Teatamine

Liikmesriigid teatavad üksteisele ja komisjonile:

a) loa taotlusest, kohe kui see on saadud, või selle tagasilükkamisest, ja

b) loa andmisest, pikendamisest või tühistamisest.

Artikkel 18

Teabevahetus

Liikmesriigid kasutavad olemasolevaid teabevahetuse arvutisüsteeme, et võimaldada teabe vahetamist seoses sortide riiklikesse kataloogidesse kandmise taotlustega ning lubade andmisega alles katalogiseerimata seemnele ja sortidele.

Artikkel 19

Sortide loetelu avaldamine

Komisjon võib liikmesriikide poolt esitatud teabe põhjal avaldada loa saanud sortide loetelu.







III PEATÜKK

Köögiviljasordid

Artikkel 20

Lubamine

1. Direktiiviga 2002/55/EÜ hõlmatud köögiviljasortide puhul võivad liikmesriigid oma territooriumil asuvatele sordiaretajatele anda loa turule viia niisuguste sortide seemet, mille puhul vähemalt ühes liikmesriigis on esitatud riiklikku köögiviljasortide kataloogi (edaspidi “riiklikku kataloogi”) kandmise taotlus ja mille kohta kõnealuses liikmesriigis (-riikides) on esitatud tehnilised eriandmed, järgides käesoleva otsuse artiklites 21–37 sätestatut.

2. Liikmesriigid tagavad, et kui luba on vastavalt käesolevale otsusele antud, vastab müügiloa omanik kõigile kõnealuse loa puhul kehtestatud tingimustele või piirangutele.

Artikkel 21

Kohaldamine

1. Luba võib taotleda isik, kes on esitanud nõuetekohase taotluse asjaomase sordi kandmiseks vähemalt ühe liikmesriigi kataloogi (edaspidi “taotleja”, sealhulgas ka taotluse esitanud isiku esindaja, tingimusel et esindaja on selleks ametlikult volitatud).

2. Taotleja esitab järgmise teabe: a) sordi kirjeldus; b) sordi säilitamine.

Artikkel 22

Eesmärk

Luba antakse üksnes viljelemisel omandatud praktilise kogemuse saamise eesmärgil.

Artikkel 23

Tehnilised tingimused

Köögiviljaseeme peab vastama direktiivi 2002/55/EÜ II lisas sätestatud tingimustele.

Artikkel 24

Katsed

1. Köögiviljaseemnele tehakse sordiehtsuse ja -puhtuse tingimustele vastavuse kontroll, kasutades taotleja esitatud sordikirjeldust või vajaduse korral ajutist sordikirjeldust, mis põhineb direktiivi 2002/55/EÜ artiklis 7 sätestatud sordi eristatavuse, püsivuse ja ühtlikkuse kontrolli tulemustel.

2. Valimid võetakse homogeensetest partiidest.

3. Partii maksimummass ja proovi miinimummass on esitatud direktiivi 2002/55/EÜ III lisas.

Artikkel 25

Geneetiliselt muundatud sordid

Geneetiliselt muundatud teisendite puhul võib loa anda üksnes juhul, kui on võetud kõik vajalikud meetmed, et vältida kahjulikku mõju inimeste tervisele ja keskkonnale. Geneetiliselt muundatud materjalile tuleb luba anda kas Euroopa Parlamendi ja nõukogu direktiivi 2001/18/EÜ ( 1 ) alusel või määruse (EÜ) nr 1829/2003 alusel.

Artikkel 26

Tarnija

Isikud, kes vastutavad pakendite külge etikettide kinnitamise eest või pakenditele trükitud või templiga löödud märgete eest:

a) teatavad liikmesriigile oma tegevuse alguse ja lõpu kuupäevad;

b) peavad arvestust seemnepartiide kohta ning teevad need andmed liikmesriikidele kättesaadavaks vähemalt kolmeks aastaks;

c) võtavad igast turustamiseks ettenähtud partiist proovid ja hoiavad need liikmesriikide jaoks kättesaadavana vähemalt kaks aastat.

Punktides b ja c osutatud toimingute suhtes kohaldatakse pisteliselt ametlikku kontrolli.

Artikkel 27

Pakendamine ja pitseerimine

Seemet võib turustada üksnes suletud sulguritega pakendites. Seemne pakendid suletakse nii, et neid ei oleks võimalik avada sulgurit rikkumata või artikliga 28 ettenähtud etiketile või pakendile avamisjälgi jätmata.

Artikkel 28

Märgistamine

1. Seemne pakenditel peab olema tarnija etikett või trükitud või templiga löödud märge ühes ühenduse ametlikus keeles.

2. Lõikes 1 sätestatud etikett sisaldab järgmist teavet: a) partii viitenumber; b) pitseerimise kuu ja aasta; c) liigid; d) liigi nimi, mille all seemet turustatakse (sordiaretaja viide, kavandatav või heakskiidetud nimi) ning sordi katalogiseerimistaotluse ametlik number, kui on; e) märkus “sort ei ole veel ametlikult katalogiseeritud”; f) vajaduse korral märkus “geneetiliselt muundatud teisend”; g) deklareeritud neto- või brutomass või deklareeritud puhaste seemnete või vajaduse korral seemnete kogumite arv; h) kaalu märkimise ning granuleeritud pestitsiidide, puhtimisainete või muude tahkete lisandite kasutamise korral lisandi laad ning samuti ligikaudne puhaste seemnete või vajaduse korral seemnete kogumite massi ja kogumassi suhe.

3. Lõikes 1 sätestatud etikett on oranž.

Artikkel 29

Keemiline töötlemine

Mis tahes keemilist töötlemist tuleb märkida kas artiklis 28 sätestatud etiketil ja pakendil või selle sees.

Artikkel 30

Kehtivusaeg

Ilma et see piiraks artiklite 32 ja 33 kohaldamist kehtib käesoleva otsuse sätete kohaselt antud luba maksimaalselt üks aasta, ning seda pikendatakse vastavalt artiklile 31.

Artikkel 31

Lubade kehtivuse pikendamine

1. Ilma et see piiraks artiklite 32 ja 33 kohaldamist, pikendatakse artiklis 20 osutatud lubade kehtivust kõige rohkem kaks korda ühe aasta pikkuste ajavahemike kaupa.

2. Taotlusele tuleb lisada järgmised dokumendid: a) viide algsele loale; b) mis tahes olemasolev teave, mis täiendab juba esitatud teavet ametliku loa saanud sordi kirjelduse, säilitamise ja/või viljelemisega seotud praktiliste kogemuste põhjal saadud teadmiste kohta; c) tõendavad dokumendid, et asjaomase sordi hindamine kataloogi kandmiseks alles kestab, kui need pole liikmesriigile teisiti kättesaadavad.

Artikkel 32

Kehtivuse lõpetamine

Load kaotavad kehtivuse riiklikku kataloogi kandmise taotluse tagasivõtmise või tagasilükkamisega või sordi kataloogi kandmisega.

Artikkel 33

Kaitsemeetmed

Olenemata artikli 20 alusel antud loast võib liikmesriigil olla õigus keelata sordi kasutamist oma territooriumil või selle osal või sätestada punktis b esitatud juhtudel sordi viljelemiseks asjakohased tingimused, mis on kooskõlas niisuguse viljelemise tulemusel saadud toodete kasutamise tingimustega:

a) kui on tehtud kindlaks, et asjaomase sordi viljelemine võib taimetervise seisukohast kahjustada teiste sortide või liikide viljelemist, või

b) kui on mõjuvad põhjused oletada, et sort kujutab endast ohtu inimeste tervisele või keskkonnale.

Artikkel 34

Aruandluskohustused

1. Loa andnud liikmesriik võib loa omanikult nõuda aruandeid: a) viljelemisega seotud praktiliste kogemuste põhjal saadud teadmiste kohta; b) loa kehtivuse ajal turule viidud seemne koguse kohta selles liikmesriigis, mille jaoks seeme oli ette nähtud.

2. Lõike 1 punktis b esitatud teave on konfidentsiaalne.

Artikkel 35

Säilitamise kontroll

Loa andnud liikmesriik võib kontrollida sordi säilitamist.

Kui sorti säilitatakse muus liikmesriigis kui see, kus luba anti, abistavad asjaomased liikmesriigid üksteist kontrollidega seotud haldusküsimustes.

Liikmesriik võib lubada kolmandas riigis säilitamist tingimusel, et direktiivi 2002/55/EÜ artikli 37 lõike 1 punkti b alusel on otsustatud, et säilitamise tavade kontrollid annavad sama tagatise kui liikmesriikide tehtud kontrollid.

Artikkel 36

Teatamine

Liikmesriigid teatavad üksteisele ja komisjonile:

a) loa taotlusest, kohe kui see on saadud, või selle tagasilükkamisest, ja

b) loa andmisest, pikendamisest või tühistamisest.

Artikkel 37

Teabevahetus

Liikmesriigid kasutavad olemasolevaid teabevahetuse arvutisüsteeme, et võimaldada teabe vahetamist seoses sortide riiklikesse kataloogidesse kandmise taotlustega ning lubade andmisega alles katalogiseerimata seemnele ja sortidele.

Artikkel 38

Sortide loetelu avaldamine

Komisjon võib liikmesriikide poolt esitatud teabe põhjal avaldada loa saanud sortide loetelu.







IV PEATÜKK

Artikkel 39

Adressaadid

Käesolev otsus on adresseeritud liikmesriikidele.